**Λευκάδα, 06/02/2022**

**ΔΕΛΤΙΟ ΤΥΠΟΥ**

 **ΕΝΗΜΕΡΩΣΗ ΓΙΑ ΤΑ ΠΡΟΝΟΙΑΚΑ ΕΠΙΔΟΜΑΤΑ ν.4961/2022 (Α΄146)**

 **(ΙΣΧΥΕΙ ΑΠΟ 16/09/2022)**

Το Κέντρο Κοινότητας Δήμου Λευκάδας θα ήθελε να σας ενημερώσει για τις αλλαγές που έχουν γίνει στη διαδικασία αξιολόγησης από την Υγειονομική Επιτροπή Κ.Ε.Π.Α. αλλά και στην χορήγηση της επιδοματικής ενίσχυσης από τον Οργανισμό Προνοιακών Επιδομάτων και Κοινωνικής Αλληλεγγύης (ΟΠΕΚΑ).

Πιο συγκεκριμένα, από τις 16/09/2022, οι πολίτες μπορούν να αιτηθούν για να αξιολογηθούν από το ΚΕ.Π.Α. μέσω του **Gov.gr** και της <<Εθνικής Πύλης Αναπηρίας>> στο [**https://ekepa.epan.gov.gr/kepa/web/**](https://ekepa.epan.gov.gr/kepa/web/)**.** Η αίτηση υποβάλλεται από τον ενδιαφερόμενο κατόπιν αυθεντικοποίησής του με τη χρήση των κωδικών – διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (Taxisnet). Ωστόσο, η υποβολή μπορεί να γίνει και μέσω των Κέντρων Κοινότητας (Κ.Κ.), των Κέντρων Εξυπηρέτησης Πολιτών (ΚΕΠ) καθώς και των Γραμματειών του ΚΕ.Π.Α.

Ο εισηγητικός φάκελος για την επιτροπή αξιολόγησης θα πρέπει να συμπληρώνεται πλέον **ΗΛΕΚΤΡΟΝΙΚΑ** από τον θεράποντα ιατρό.

Εν συνεχεία και σε δεύτερο χρόνο θα υποβάλλεται η αίτηση από το Κέντρο Κοινότητας του Δήμου για αυτούς που πληρούν τις προϋποθέσεις λήψης επιδοματικής ενίσχυσης από τον ΟΠΕΚΑ. Πιο συγκεκριμένα:

|  |  |  |  |  |  |
| --- | --- | --- | --- | --- | --- |
| **ΕΙΔΟΣ ΑΙΤΗΣΗΣ** | **1ο ΒΗΜΑ** | **2ο ΒΗΜΑ** | **3ο ΒΗΜΑ** | **4ο ΒΗΜΑ** | **5ο ΒΗΜΑ** |
| **ΝΕΑ ΑΙΤΗΣΗ** | ΑΙΤΗΣΗ ΜΕΣΩ TOY **GOV.GR** | ΣΥΜΠΛΗΡΩΣΗ **ΗΛΕΚΤΡΟΝΙΚΟΥ** ΕΙΣΗΓΗΤΙΚΟΥ ΦΑΚΕΛΟΥ | ΑΞΙΟΛΟΓΗΣΗ ΑΠΟ ΤΗΝ ΥΓΕΙΟΝΟΜΙΚΗ ΕΠΙΤΡΟΠΗ **ΚΕ.Π.Α. &**ΠΑΡΑΛΑΒΗ ΤΗΣ ΓΝΩΜΑΤΕΥΣΗΣ | ΑΙΤΗΣΗ ΣΤΟ **ΚΕΝΤΡΟ ΚΟΙΝΟΤΗΤΑΣ** ΓΙΑ ΧΟΡΗΓΗΣΗ ΕΠΙΔΟΜΑΤΟΣ ΑΝΑΠΗΡΙΑΣ ΑΠΟ ΤΟΝ ΟΠΕΚΑ | **ΕΛΕΓΧΟΣ** ΠΡΟΥΠΟΘΕΣΕΩΝ ΧΟΡΗΓΗΣΗΣ ΕΠΙΔΟΜΑΤΟΣ ΑΠΟ ΤΟΝ **ΟΠΕΚΑ** |
| **ΑΙΤΗΣΗ ΠΑΡΑΤΑΣΗΣ** | ΑΙΤΗΣΗ ΜΕΣΩ TOY **GOV.GR** | ΑΙΤΗΣΗ ΣΤΟ **ΚΕΝΤΡΟ ΚΟΙΝΟΤΗΤΑΣ** ΓΙΑ ΧΟΡΗΓΗΣΗ ΕΠΙΔΟΜΑΤΟΣ ΑΝΑΠΗΡΙΑΣ ΑΠΟ ΤΟΝ ΟΠΕΚΑ | ΣΥΜΠΛΗΡΩΣΗ **ΗΛΕΚΤΡΟΝΙΚΟΥ** ΕΙΣΗΓΗΤΙΚΟΥ ΦΑΚΕΛΟΥ  | ΑΞΙΟΛΟΓΗΣΗ ΑΠΟ ΤΗΝ ΥΓΕΙΟΝΟΜΙΚΗ ΕΠΙΤΡΟΠΗ **ΚΕ.Π.Α**. & ΠΑΡΑΛΑΒΗ ΤΗΣ ΓΝΩΜΑΤΕΥΣΗΣ | **ΕΛΕΓΧΟΣ** ΠΡΟΥΠΟΘΕΣΕΩΝ ΧΟΡΗΓΗΣΗΣ ΕΠΙΔΟΜΑΤΟΣ ΑΠΟ ΤΟΝ **ΟΠΕΚΑ** |
| **ΑΙΤΗΣΗ ΓΙΑ ΕΠΙΔΕΙΝΩΣΗ-ΝΕΑ ΠΑΘΗΣΗ** | ΑΙΤΗΣΗ ΜΕΣΩ TOY **GOV.GR** | ΣΥΜΠΛΗΡΩΣΗ **ΗΛΕΚΤΡΟΝΙΚΟΥ** ΕΙΣΗΓΗΤΙΚΟΥ ΦΑΚΕΛΟΥ | ΑΞΙΟΛΟΓΗΣΗ ΑΠΟ ΤΗΝ ΥΓΕΙΟΝΟΜΙΚΗ ΕΠΙΤΡΟΠΗ **ΚΕ.Π.Α.** & ΠΑΡΑΛΑΒΗ ΤΗΣ ΓΝΩΜΑΤΕΥΣΗΣ | ΑΙΤΗΣΗ ΣΤΟ **ΚΕΝΤΡΟ ΚΟΙΝΟΤΗΤΑΣ** ΓΙΑ ΧΟΡΗΓΗΣΗ ΕΠΙΔΟΜΑΤΟΣ ΑΝΑΠΗΡΙΑΣ ΑΠΟ ΤΟΝ ΟΠΕΚΑ | **ΕΛΕΓΧΟΣ** ΠΡΟΥΠΟΘΕΣΕΩΝ ΧΟΡΗΓΗΣΗΣ ΕΠΙΔΟΜΑΤΟΣ ΑΠΟ ΤΟΝ **ΟΠΕΚΑ** |

Για περισσότερες πληροφορίες, παρακαλούμε όπως επικοινωνήσετε με το Κέντρο Κοινότητας:

**Τηλ:** 2645360524

**E-mail:** kentrokoinotitas@lefkada.gov.gr

 **Από το Δήμο Λευκάδας**